
1.	KONTEXT NÁVRHU
•	Dôvody a ciele návrhu
Nariadením (EÚ) 2021/1232 (ďalej len „dočasné nariadenie“)[footnoteRef:1] sa stanovujú dočasné a prísne obmedzené pravidlá ako výnimky z určitých povinností stanovených v smernici 2002/58/ES (ďalej len „smernica o súkromí a elektronických komunikáciách“) s jediným cieľom umožniť poskytovateľom určitých interpersonálnych komunikačných služieb nezávislých od číslovania používanie osobitných technológií na spracúvanie osobných a iných údajov v rozsahu nevyhnutne potrebnom na odhaľovanie online sexuálneho zneužívania detí v rámci ich služieb a oznamovanie takéhoto zneužívania a odstraňovanie online materiálu detskej pornografie z ich služieb. [1: 	Nariadenie Európskeho parlamentu a Rady 2021/1232/EÚ zo 14. júla 2021 o dočasnej výnimke z určitých ustanovení smernice 2002/58/ES, pokiaľ ide o používanie technológií poskytovateľmi interpersonálnych komunikačných služieb nezávislých od číslovania na spracúvanie osobných a iných údajov na účely boja proti online sexuálnemu zneužívaniu detí (Text s významom pre EHP).] 

Ako sa vysvetľuje v odôvodnení 10, dočasné nariadenie má poskytnúť dočasné riešenie, kým sa neprijme dlhodobý právny rámec na boj proti sexuálnemu zneužívaniu detí na úrovni Únie. Podľa jeho článku 10 druhého pododseku platnosť dočasného nariadenie uplynie 3. augusta 2024.
Cieľom návrhu nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu[footnoteRef:2], ktorý Komisia prijala 11. mája 2022, je stanoviť tento dlhodobý právny rámec. [2: 	Návrh nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu [COM(2022) 209 final].] 

Medziinštitucionálne rokovania o navrhovanom dlhodobom nariadení sa neukončili a nie je isté, či sa uzavrú tak, aby dlhodobé nariadenie nadobudlo účinnosť a začalo sa uplatňovať pred uplynutím platnosti dočasného nariadenia. Preto treba prostredníctvom tohto návrhu zaviesť obmedzené predĺženie platnosti dočasného nariadenia, aby mohli uvedené dobrovoľné činnosti pokračovať počas dostatočne dlhého obdobia na to, aby bolo možné uzavrieť medziinštitucionálne rokovania o dlhodobom nariadení. Tým sa zabezpečí, aby bolo možné účinne a zákonne bojovať proti sexuálnemu zneužívaniu detí online bez prerušenia, kým sa neschváli dlhodobý režim vytvorený navrhovaným nariadením.
•	Súlad s existujúcimi politickými ustanoveniami v tejto oblasti politiky
Týmto návrhom sa plnia záväzky prijaté v rámci Stratégie EÚ pre účinnejší boj proti sexuálnemu zneužívaniu detí, predovšetkým záväzok navrhnúť právne predpisy na účinné riešenie sexuálneho zneužívania detí online. Súčasný právny rámec EÚ v tejto oblasti pozostáva z právnych predpisov Únie týkajúcich sa sexuálneho zneužívania detí, ako je smernica o boji proti sexuálnemu zneužívaniu detí a dočasné nariadenie, ktoré sa uplatňuje do 3. augusta 2024.
Navrhovaný právny predpis dopĺňa novú Európsku stratégiu vytvárania lepšieho internetu pre deti[footnoteRef:3], ktorej cieľom je vytvoriť bezpečnú digitálnu skúsenosť pre deti a posilniť ich postavenie v digitálnej oblasti. [3: 	COM(2022) 212, 11. mája 2022.] 

•	Súlad s ostatnými politikami Únie
Návrhom sa predlžuje obdobie uplatňovania dočasného nariadenia o obmedzené obdobie bez akejkoľvek inej zmeny uvedeného nariadenia.
Preto rovnako, ako je to v prípade dočasného nariadenia v jeho súčasnej podobe pred aktuálne navrhovanou zmenou, prístup, ktorý je v ňom zakotvený, vychádza zo všeobecného nariadenia o ochrane údajov[footnoteRef:4]. Ako sa vysvetľuje v odôvodneniach 12 a 15, ako aj v článku 1 ods. 1 dočasného nariadenia, všeobecné nariadenie o ochrane údajov sa uplatňuje a nie je dočasným nariadením dotknuté. Preto sa musia naďalej dodržiavať pravidlá stanovené vo všeobecnom nariadení o ochrane údajov vrátane pravidiel týkajúcich sa zákonnosti spracúvania (článok 6). Poskytovatelia sa v praxi pri spracúvaní stanovenom vo všeobecnom nariadení o ochrane údajov zvyčajne odvolávajú na rôzne dôvody, na základe ktorých spracúvajú osobné údaje potrebné na účely dobrovoľného zisťovania a oznamovania sexuálneho zneužívania detí online. [4: 	Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).] 

Návrh sa, rovnako ako dočasné nariadenie v jeho súčasnej podobe, vzťahuje na poskytovateľov, ktorí ponúkajú interpersonálne komunikačné služby nezávislé od číslovania, a preto podliehajú vnútroštátnym ustanoveniam, ktorými sa vykonáva smernica o súkromí a elektronických komunikáciách[footnoteRef:5] a jej navrhovaná revízia, o ktorej sa v súčasnosti rokuje,[footnoteRef:6] pričom tento návrh je v súlade s oboma týmito aktmi. [5: 	Smernica Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode.]  [6: 	Smernica Európskeho parlamentu a Rady 2002/58/ES z 12. júla 2002 týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách).] 

Návrh je takisto v súlade s aktom o digitálnych službách[footnoteRef:7]. Dočasné nariadenie, ktorého platnosť sa má predĺžiť, dopĺňa horizontálny rámec aktu o digitálnych službách a stanovuje osobitné pravidlá, ak je to potrebné osobitne na boj proti online sexuálnemu zneužívaniu detí. [7: 	Nariadenie Európskeho parlamentu a Rady (EÚ) 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES (akt o digitálnych službách).] 

2.	PRÁVNY ZÁKLAD, SUBSIDIARITA A PROPORCIONALITA
•	Právny základ
Príslušným právnym základom sú články 16 a 114 Zmluvy o fungovaní Európskej únie (ZFEÚ). Tieto ustanovenia sú tiež právnym základom dočasného nariadenia.
•	Subsidiarita (v prípade inej ako výlučnej právomoci)
Podľa zásady subsidiarity môžu byť opatrenia na úrovni EÚ prijaté len vtedy, ak členské štáty nedokážu samy dosiahnuť plánované ciele. Zásah EÚ je potrebný na zachovanie schopnosti poskytovateľov interpersonálnych komunikačných služieb nezávislých od číslovania dobrovoľne odhaľovať a nahlasovať sexuálne zneužívanie detí online a odstraňovať detskú pornografiu, ako aj na zabezpečenie kontinuity jednotného a súdržného právneho rámca pre príslušné činnosti na celom vnútornom trhu, ako sa stanovuje v dočasnom nariadení. Časovo obmedzené predĺženie platnosti dočasného nariadenia možno prijať len na základe právnych predpisov Únie.
•	Proporcionalita
Návrh je v súlade so zásadou proporcionality stanovenou v článku 5 Zmluvy o Európskej únii, keďže neprekročí rámec toho, čo je nevyhnutné na dosiahnutie stanovených cieľov. Zavádza sa ním časovo obmedzené predĺženie platnosti cielenej a dočasnej výnimky, pokiaľ ide o určité aspekty zmien súčasného rámca, aby sa zabezpečilo, že určité opatrenia zostanú prípustné, pokiaľ sú v súčasnosti v súlade s právom Únie.
Trvanie predĺženia platnosti je obmedzené na obdobie nevyhnutne potrebné na prijatie dlhodobých právnych predpisov, ako ho možno v súčasnosti primerane odhadnúť, a to najmä so zreteľom na súčasný stav rokovaní a nadchádzajúce voľby do Európskeho parlamentu.
•	Výber nástroja
Ciele tohto návrhu možno najlepšie dosiahnuť prostredníctvom nariadenia, keďže akt, ktorý sa mení, konkrétne dočasné nariadenie, je tiež nariadením.
3.	VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
•	Hodnotenia ex post/kontroly vhodnosti existujúcich právnych predpisov
Neuplatňuje sa.
•	Konzultácie so zainteresovanými stranami
Neuplatňuje sa.
•	Získavanie a využívanie expertízy
Neuplatňuje sa.
•	Posúdenie vplyvu
Vzhľadom na politický cieľ a časovo citlivú povahu tejto otázky nie sú k dispozícii žiadne iné vecne odlišné možnosti politiky, a teda žiadne posúdenie vplyvu nie je potrebné. Cieľom opatrenia je najmä zaviesť časovo obmedzené predĺženie platnosti dočasnej a prísne obmedzenej výnimky z uplatňovania článku 5 ods. 1 a článku 6 smernice o súkromí a elektronických komunikáciách s cieľom zabezpečiť, aby poskytovatelia interpersonálnych komunikačných služieb nezávislých od číslovania mohli naďalej dobrovoľne používať osobitné technológie na odhaľovanie a nahlasovanie sexuálneho zneužívania detí online a odstraňovať detskú pornografiu v rámci svojich služieb po 3. auguste 2024, kým sa neprijmú dlhodobé právne predpisy.
•	Základné práva
V návrhu sú v plnej miere zohľadnené základné práva a zásady uznané v Charte základných práv Európskej únie (ďalej len „charta“).
Navrhované opatrenia sú v súlade s článkom 7 charty, ktorý chráni základné právo každého človeka na rešpektovanie jeho súkromného a rodinného života, obydlia a komunikácie a zahŕňa dôvernosť komunikácie. Navyše pokiaľ spracúvanie elektronických komunikácií interpersonálnymi komunikačnými službami nezávislými od číslovania výlučne na účely odhaľovania a nahlasovania sexuálneho zneužívania detí online a odstraňovania detskej pornografie patrí do rozsahu pôsobnosti výnimky stanovenej týmto návrhom, na takéto spracúvanie sa naďalej vzťahuje všeobecné nariadenie o ochrane údajov, ktorým sa v sekundárnych právnych predpisoch vykonáva článok 8 ods. 1 charty, v ktorom sa stanovuje, že každý má právo na ochranu osobných údajov.
Okrem toho je návrh v súlade s článkom 24 ods. 2 charty, v ktorom sa stanovuje, že pri všetkých opatreniach prijatých orgánmi verejnej moci alebo súkromnými inštitúciami, ktoré sa týkajú detí, sa musia v prvom rade brať do úvahy najlepšie záujmy dieťaťa. Je tiež v súlade s článkami 1, 3 a 4 charty, ktoré sa týkajú práva na ľudskú dôstojnosť, práva na nedotknuteľnosť osoby a zákazu neľudského alebo ponižujúceho zaobchádzania, keďže sexuálne zneužívanie detí môže (závažne) zasahovať do týchto základných práv dotknutých detí.
Napokon tým, že sa poskytovateľom za určitých primeraných podmienok umožňuje prijať dobrovoľné opatrenia na boj proti možnému zneužitiu ich služieb, návrh zohľadňuje aj ich slobodu podnikania zaručenú článkom 16 charty.
4.	VPLYVY NA ROZPOČET
Tento návrh nemá žiadny vplyv na rozpočet EÚ.
5.	ĎALŠIE PRVKY
•	Plány vykonávania, spôsob monitorovania, hodnotenia a podávania správ
Neuplatňuje sa.
•	Podrobné vysvetlenie konkrétnych ustanovení návrhu
V článku 1 sa stanovuje zmena dočasného nariadenia vyplývajúca z tohto nariadenia, ktorá spočíva v obmedzenom predĺžení obdobia uplatňovania dočasného nariadenia. To je jediná zmena dočasného nariadenia.
V článku 2 sa stanovuje dátum nadobudnutia účinnosti tohto nariadenia.

2023/0452 (COD)
Návrh
NARIADENIE EURÓPSKEHO PARLAMENTU A RADY,
ktorým sa mení nariadenie Európskeho parlamentu a Rady (EÚ) 2021/1232 o dočasnej výnimke z určitých ustanovení smernice 2002/58/ES na účely boja proti online sexuálnemu zneužívaniu detí
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 16 ods. 2 v spojení s jej článkom 114 ods. 1,
so zreteľom na návrh Európskej komisie,
po postúpení návrhu legislatívneho aktu národným parlamentom,
so zreteľom na stanovisko Európskeho hospodárskeho a sociálneho výboru[footnoteRef:8], [8: 	Ú. v. EÚ C , , s. .] 

konajúc v súlade s riadnym legislatívnym postupom,
keďže:
(1)	V nariadení Európskeho parlamentu a Rady (EÚ) 2021/1232[footnoteRef:9] sa stanovuje dočasné riešenie, pokiaľ ide o používanie technológií určitými poskytovateľmi verejne dostupných interpersonálnych komunikačných služieb na účely boja proti online sexuálnemu zneužívaniu detí, kým nebude pripravený a prijatý dlhodobý právny rámec. Uvedené nariadenie sa uplatňuje do 3. augusta 2024. [9: 	Nariadenie Európskeho parlamentu a Rady (EÚ) 2021/1232 zo 14. júla 2021 o dočasnej výnimke z určitých ustanovení smernice 2002/58/ES, pokiaľ ide o používanie technológií poskytovateľmi interpersonálnych komunikačných služieb nezávislých od číslovania na spracúvanie osobných a iných údajov na účely boja proti online sexuálnemu zneužívaniu detí (Ú. v. EÚ L 274, 30.7.2021, s. 41, ELI: http://data.europa.eu/eli/reg/2021/1232/oj).] 

[bookmark: _Hlk151978631](2)	Cieľom návrhu nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu[footnoteRef:10], je stanoviť tento dlhodobý právny rámec. Medziinštitucionálne rokovania o uvedenom návrhu však ešte neboli ukončené a nie je isté, či sa uzavrú včas, aby dlhodobý právny rámec vrátane všetkých zmien nariadenia (EÚ) 2021/1232, ktoré môže obsahovať, bol prijatý, nadobudol účinnosť a začal sa uplatňovať pred 3. augustom 2024. [10: 	Návrh nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu [COM(2022) 209 final].] 

(3)	Je dôležité, aby bolo možné bez prerušenia účinne bojovať proti online sexuálnemu zneužívaniu detí v súlade s uplatniteľnými pravidlami práva Únie vrátane podmienok stanovených v nariadení (EÚ) 2021/1232 dovtedy, kým nebudú ukončené uvedené medziinštitucionálne rokovania a kým nenadobudne účinnosť a nezačne sa uplatňovať dlhodobý právny rámec.
(4)	Nariadenie (EÚ) 2021/1232 by sa malo zmeniť, aby sa jeho obdobie uplatňovania predĺžilo o dodatočné obdobie, ktoré je nevyhnutne potrebné na prijatie dlhodobých právnych predpisov.
(5)	Vzhľadom na to, že treba včas zabezpečiť právnu istotu, ako aj na obmedzený charakter zmeny, konkrétne predĺženie obdobia uplatňovania existujúceho režimu, je vhodné stanoviť, aby toto nariadenie nadobudlo účinnosť čo najskôr,
PRIJALI TOTO NARIADENIE:
Článok 1
V článku 10 nariadenia (EÚ) 2021/1232 sa druhý pododsek nahrádza takto:
„Uplatňuje sa do 3. augusta 2026.“
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli
Za Európsky parlament	Za Radu
predseda/predsedníčka	predseda/predsedníčka

